# *E L Ő T E R J E S Z T É S*

**„*Ertl Pálné Művelődési Ház és Könyvtár épület felújítása, korszerűsítése***

***a Magyar Falu Program keretében”***

Litér Község Önkormányzatának Pénzügyi Gazdasági és Településfejlesztési Bizottsága

Litér Község Önkormányzatának Képviselő-testülete

**2019 év május hó**

***Tisztelt Bizottsági Tag!***

***Tisztelt Képviselő Asszony/Úr!***

A Magyar Kormány elkötelezett a kistelepüléseken élők számának növelése, életminőségének javítása, valamint ezzel összefüggésben ezen települések fejlesztése ügyében, amely cél elérése érdekében kidolgozásra került a ***Magyar Falu Program***.

A program keretében megjelent **„A *nemzeti és helyi identitástudat erősítése*”** című pályázati felhívás lehetőséget biztosít a közösségi terek fejlesztésére, közösségi és kulturális építmények felújítására, bővítésére, korszerűsítésére, maximálisan **15 millió forint** támogatási igénnyel, **100%**-os támogatási intenzitás mellett, **2019. május hó 15.** napjáig történő pályázat benyújtásával. A támogatásról a tartalmi értékelés után a pályázat benyújtási határidőt követő 65 napon belül dönt a támogató.

A Litér, Ond u. 1. szám (119 hrsz) alatti ***Ertl Pálné Művelődési Ház és Könyvtár épület felújítása, korszerűsítése*** tárgyában helyszíni felmérést követően az alábbi ajánlatok állnak rendelkezésünkre:

|  |  |  |
| --- | --- | --- |
| ***Ajánlat tárgya*** | ***Ajánlattevő*** | ***Ajánlati összeg******(br. Ft)*** |
| **Napelemes energetikai korszerűsítés**(53 db napelem, 1 db inverter, ~ 15 kWh/év termelés) | GátibaSolar Kft. | **8 616 156 Ft** |
| **Világításkorszerűsítés, főelosztó cseréje**(60x60 LED panel 45W 4000K 64 db, 120x30 LED panel 45W 4000K 8 db, 120x30 LED panel 45W 3000K 4 db) | Szőnyeghés Társa Kft. | **3 721 983 Ft** |
| **Nagyterem melegburkolat felújítása**(meglévő szegély bontása 67 fm, sportparketta készítése meglévő burkolatra alátétfóliával 163,1 m2, parkettaszegély készítése 67 fm) | Stylus Zrt. | **3 713 160 Ft** |
| ***Pályázati cél mindösszesen:*** | **16 051 299 Ft** |
| *Maximálisan igényelhető támogatás:* | 15 000 000 Ft |
| ***Saját forrás a pályázati cél megvalósításához:*** | **1 051 299 Ft** |
| *Támogatott pályázat esetén saját forrás terhére megvalósítandó további fejlesztések:* |
| **Terasz hidegburkolása**(meglévő burkolat bontása 90,85 m2, fagyálló járólap burkolat készítése 90,85 m2, fagyálló lábazat készítése 26 fm) | Stylus Zrt. | **2 163 299 Ft** |
| **Terasz féltető készítése**(féltető készítése polikarbonát lefedéssel a teljes terasz felett) | Stylus Zrt. | **2 955 290 Ft** |
| ***Saját forrás terhére megvalósítandó fejlesztések költsége:*** | **5 118 589 Ft** |

***Kérem Önöket, hogy a Magyar Falu Program keretében a „Nemzeti és helyi identitástudat erősítése” című alprogramra az Ertl Pálné Művelődési Ház és Könyvtár épület felújítsa, korszerűsítése tárgyú pályázat benyújtásáról és annak műszaki tartalmáról dönteni szíveskedjenek.***

Litér, 2019. május 9.

 *Szedlák Attila s.k.*

 Litér Község Polgármestere

*Előterjesztést készítette: Keresztes Ariel Zoltán*

*Oldal: 1*